Aika ti 8.8. klo 14.00–16.00

Paikka Pieni neuvotteluhuone, kolmas kerros, Turun kaupunginkirjasto

Läsnä Katarina Kapiainen, Turku

Olli Hirvonen, Turku

Anni Salonen, Laitila

Tiina Salo, Raisio

Poissa Viktoria Kulmala, Lieto

Gunilla Ritkaew, Kemiönsaari

Eila Polojärvi, Uusikaupunki

Sari Saarela, Kaarina

1. **Kokouksen järjestäytyminen**

Katarina Kapiainen kirjoittaa muistion.

1. **Kirjastojen ohjelmaa ikääntyneille syksyllä**

Laitilassa järjestetään yhteistyössä vanhuspalveluiden kanssa +65-tapahtumaa kirjastossa, samalla vapaaehtoistyön mainostamista, SeniorSurf järjestetään jälleen, novellikoukussa jatketaan hyväntekeväisyysneulomista ja ääneenlukua, senioriyhdistysten lukupiirit jatkavat kokoontumistaan. Raisiossa osallistutaan eläkeläisfestareille Vanhusneuvoston kanssa, Hulvelassa on lukupiiri ja muistelupiiri, tulossa on kaksi työväenopiston järjestämää osallistujille ilmaista nettikurssia, marraskuussa järjestetään vapaaehtoistyöryhmän vapaaehtoistempaus ja vapaaehtoisjuhla järjestöjen vapaaehtoisille, lokakuussa pidetään Samalla viivalla –saavutettavuustapahtuma vapaaehtoisten rekrytointiin, missä mukana mm. pimeä kahvila, vanhuspuku, pyörätuolirata. Turussa lukulähettien toiminnan pyörittäminen, avoimet kirjastokierrokset, Studia generalia senioreille
-luennot, teemoitetut levyraadit, tietotekniikan teemaopastukset ja vempaintuet sekä Kuukauden klassikko -elokuvanäytökset jatkuvat. Lokakuussa tulossa on vapaaehtoistyön teemaviikko.

1. **Maakunnallinen ikääntyneiden kirjastopalveluiden hanke**

Hankehakemuksen työstämistä. Kuka ottaa yhteyttä mihinkin mahdolliseen yhteistyökumppaniin?

Katarina tarkistaa Annelta maakunnallisen kirjastostrategian kärjet, löytyykö niistä jotain hankehakemukseen yhdistettävää. **Sovitaan sähköpostitse**, kuka ottaa yhteyttä mihinkin mahdolliseen yhteistyötahoon, jotta saadaan alustavien suostumisien perusteella listata yhteistyökumppaneita hakemukseen.

1. **Muut esille tulevat asiat**

Turun pääkirjastoon on tulossa 29.11. Espoon Jaakko Tiinasen järjestämä saavutettavuuskoulutus. Ryhmän kesken puhuttiin, että Lukulähetit voisi toimia esimerkkinä hyvästä käytännöstä. Siitä siis Turun puheenvuoro luvassa!

Maakunnallisista koulutuksista: 2.11. osallistamiskoulutukseen voisi ehdottaa seniorinäkökulmaa mukaan. Katarina kysyy ensin Annelta, miten pitkälle koulutuksen ohjelma on jo lyöty lukkoon, ja Tiina sitten Päivi Almgrenilta, jos mukaan saataisiin jokin aihetta koskeva esitys.

Lukulähettitoiminnan järjestämistä voisi miettiä keskitetymmin. Kaikkien varsinaissuomalaisten kirjastojen lähetit voivat liittyä samaan Lukulähetit-ryhmään Facebookissa. Alueellisuus pitää toisaalta huomioida vakuutuksissa ym. perehdyttämisessä mutta Turku voi toimia yhteisöllisyyden luomisessa eri kuntien vapaaehtoisten välillä. Turku voi pitää infotilaisuuksia lukemisesta myös muissa kunnissa, mutta kunnat hoitavat itse yhteydenpidon laitoksien ja paikallisten vapaaehtoisten välillä, eli paikallisia yhteyshenkilöitä tarvitaan. Vapaaehtoisia on haalittu eri tavoin: Vapaaehtoistyön teematapahtuma Raisiossa, josta sai valita itselleen sopivimman pestin, mainosjuttuja paikallislehtiin, helposti huomiota saavia tapahtumia, joiden kyljessä varsinaista vapaaehtoistoimintaa voi mainostaa…

Raisiossa on syksyllä saavutettavuustapahtuma, mistä nousi esille se, että IKI-ryhmä voisi huomioida toiminnassaan laajemminkin esteettömyyden, esim. näkövammaiset. Miten tämä saataisiin toimimaan käytännössä?

1. **Seuraava kokous**

Seuraava kokous pidetään ke 6.9. klo 14-16 Raision kirjastossa, tai mikäli tämä osoittautuu yhteyksien kannalta liian vaikeaksi, Turussa..